તમિળના મેઘાવી ક્રાંતિકારી કવિ સુબ્રહ્મણ્યમનો જન્મ તા.૧૧-૧૨-૧૮૮૨ માં થયો હતો. બનારસ જઇ સંસ્કૃત, હિન્દી તથા સંગીતનું શિક્ષણ લીધું. તેમણે પોતાના લેખો અને કવિતાઓથી તમિલ પ્રજામાં જનજાગૃતિ કેળવવા માંડી. પાંડેચેરી આવી ‘ઇન્ડિયા’ નામનું સાપ્તાહિક શરૂ કર્યું. ‘ગાંધીપંચકમ્’ ની પાંચ કવિતામાં તેમણે ગાંધીજી પ્રત્યેનો પોતાનો અહોભાવ વ્યક્ત કર્યો છે. એમના ગીતો અર્વાચીન તમિળ સાહિત્યના વિકાસનું પગથિયું છે. ઇ.સ. ૧૯૨૧ ના રોજ તેમનું અવસાન થયું.